**LENTOPALLOJAOSTON TOIMINTASUUNNITELMA VUODELLE 2020**

YLEISTÄ

Tavoitteena on jatkaa lentopalloa kolmella pelaavalla joukkueella ja eri harjoitusryhmällä syyskaudella:

Miehet, naiset ja kuntoryhmä. Istumalentopallossa osallistutaan muiden joukkueiden mukana sarjaan. Miesten joukkue Korso-sarjassa ja naisten joukkue jatkaa alueen sarjassa. Lentopalloturnauksia järjestetään mahdollisuuksien mukaan. Lentopallotoiminnan tavoitteena on liikuttaa yli 60 jäsentä.

JAOSTO

Jaosto kokoontuu tarpeen mukaan, kuitenkin vähintään kaksi kertaa, ennen syys- ja kevätkauden alkua. Asioita voidaan hoitaa myös mm. sähköpostin, nimenhuudon ja seuran sivujen välityksellä. Uudeksi jaostoksi ehdotetaan: Juha Kärkkäinen (puheenjohtaja), Pirkko Holappa (taloudenhoitaja), Jenni Tolvanen (sihteeri), Virpi Lagström, Tarja Ahola, Katja Helasmeri, Matti Nieminen ja Esko Lerssi.

ISTUMALENTOPALLO

Jatketaan edelleen muiden seurojen kanssa. Ei omia salivuoroja.

NAISET

Naisten joukkue jatkaa paikallis-sarjassa. Syksyllä tavoitellaan paikkaa ylemmässä sarjassa. Joukkue harjoittelee yksi - kaksi kertaa viikossa ja valmentajana toimii Juha Kärkkäinen. Kesällä joukkue osallistuu mahdollisuuksien mukaan Toijala-turnaukseen ja syksyllä sopivaan turnaukseen.

MIEHET

Miesten tavoitteena on jatkaa Korson sisäisessä sarjassa. Miesten harjoitukset ovat kerran viikossa. Valmentajana Matti Nieminen. Miehet pyrkivät osallistumaan Toijala-turnaukseen kesällä ja syksyllä ennen sarjaa järjestettävään turnaukseen.

KUNTOLENTOPALLO

Kuntolentopallossa harrastajia on noin 20 ja vetäjänä jatkaa Tarja Ahola. Harjoitusvuoro kerran viikossa torstaisin Rekolanmäen koululla.

BEACH VOLLEY

Harjoitukset järjestetään kolme kertaa viikossa toukokuusta elokuuhun Korson Kalmurissa ja Hiekkaharjun urheilupuistossa. Naiset, miehet ja nuoret harjoittelevat samaan aikaan. Valmentajana Jari Nousiainen. Loppukesästä järjestetään turnaus osallistujien kesken.

LENTOPALLOKOULU

Lentopallokoulun aloittaminen näyttää epätodennäköiseltä.

LISÄKSI

Varojen hankkimiseksi lentopalloilijat osallistuvat talkootöihin. Lentopallosta löytyy viisi kortillista järjestyksenvalvojaa. Lentopalloilijoilta peritään toimintamaksu syksyllä jäsenmaksun yhteydessä ja erikseen keväällä. Toimintamaksulla katetaan salien käyttövuoromaksut ja tuomari kustannukset. Salivuorot anotaan pääasiassa Koivukylän – Korson suuralueilta. Sisäiseen tiedottamiseen käytetään pääasiassa nimenhuutoa, mutta myös sähköpostia, tekstiviestejä sekä sosiaalisen median kanavia.

Kevätkauden päätöstapahtumana voisi olla esim. Vantaa Ducks pelin katsominen paikan päällä. Loppuvuodesta järjestetään lentopalloilijoiden joulujuhla.